Dvor Trakošćan

Trakošćan 4

42250 Lepoglava

Razina :11

Razdjel 055-Ministarstvo kulture

RKP broj: 00932

Matični broj: 03125483

OIB: 24929691978

Šifra djelatnosti: 9102

Šifra grada i općine: 12

**BILJEŠKE UZ FINANCIJSKE IZVJEŠTAJE ZA 2021. GODINU**

Muzej Dvor Trakošćan ustrojen je kao proračunski korisnik Ministarstva kulture RH te je javna ustanova u kulturi koja obavlja muzejsko-galerijsku djelatnost u skladu sa Zakonom u muzejima (NN br. 61/18, 98/19), Zakonom o zaštiti i očuvanju kulturnih dobara (NN br. 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20 i 117/21. Uredbom o nazivima i koeficijentima složenosti poslova u javnim službama (NN br.25/13, 72/13, 151/13, 09/14, 40/14, 51/14, 77/14, 83/14, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17, 74/17, 122/17, 9/18, 57/18, 59/18, 79/19 ,119/19, 50/20, 128/20 , 141/20, 17/21, 26/21, 78/21 i 138/21), Statutom Muzeja Dvor Trakošćan od 19.12.1918., Kolektivnim ugovorom za zaposlene u ustanovama kulture od 2018. godine, Zakonom o ustanovama (NN br. 76/93, 29/97, 47/99, 35/08 i 127/19), Zakonom o upravljanju javnim ustanovama u kulturi (NN br. 96/01, 98/19).

Muzej obavlja muzejske i druge stručne poslove u svezi s muzejskom građom i muzejskom dokumentacijom koju posjeduje u skladu sa zakonom, drugim propisima i Statutom Muzeja.

Muzejsku građu čine civilizacijska, prirodna i kulturna materijalna dobra kao dio nacionalne baštine značajne za povijest mjesta Trakošćan i samog Dvora Trakošćan. Muzejska dokumentacija sadrži podatke o muzejskih predmetima koji su potrebni za njihovu stručnu obradu, identifikaciju, određivanje podrijetla i stanja u kojem su pribavljeni te uvida u stanje muzejske građe.

Unutarnjim ustrojstvom osigurava se djelotvorno obavljanje djelatnosti i provođenje programa rada i razvoja muzeja: trajno zaštićivanje muzejske građe i muzejske dokumentacije kao kulturno dobro primjenom propisa o zaštiti kulturnih dobra, trajno zaštićivanje muzejskih lokaliteta i nalazišta, trajno zaštićivanje i obrazovno prezentiranje park šume kao jedinstvenog kulturno-spomeničkog kompleksa primjenom propisa o zaštiti kulturnih dobara, neposredno i posredno prezentiranje muzejske građe i muzejske dokumentacije javnosti putem stalnih, povremenih i pokretnih izložbi, suradnja sa turističkim čimbenicima i njegovanje marketinških pristupa u djelovanju muzeja, omogućavanje uvida u znanstvenim i stručnim suradnicama u muzejsku građu i muzejsku dokumentaciju radi njene znanstvene i stručne obrade, povezivanje u sustav muzeja Republike Hrvatske radi primjene jedinstvenog stručnog pristupa u obavljanju muzejske djelatnosti.

U muzeju su uspostavljene sljedeće ustrojbene jedinice: odjel za administrativne i financijske poslove, tehnička služba i muzejsko-galerijska djelatnost.

Dvor Trakošćan je kulturno dobro, zaštićena je povijesna cjelina koja se sastoji od dvorca, građevina uz dvorac, perivoja i park šume s jezerom. Dvorac je danas jedan od rijetkih objekata u Hrvatskoj sa sačuvanom vlastitom građom, povijesno usko vezanom uz arhitektonski okvir i život njegovih

vlasnika.

Muzej je pravna osoba upisana u sudski registar i Očevidnik muzeja i galerija i zbirki unutar pravnih osoba i fizičkih osoba u skladu sa Zakonom o muzejima koji se vodi pri Ministarstvu kulture, a koja obavlja muzejsku djelatnost u svrhu proučavanja, obrazovanja i uživanja u materijalnoj i nematerijalnoj baštini čovječanstva i njegova okoliša u službi društva i njegova kulturnoga i gospodarskoga razvitka, otvorena za javnost.

Muzej posluje samostalno i obavlja svoju djelatnost na način određen zakonom, Statutom i drugim općim aktima Muzeja.

Sredstva za rad muzeja osigurava Osnivač, a sredstva za rad Muzeja uključuje sredstva za plaće, sredstva za program, materijalne izdatke, kao i sredstva za investicije i investicijsko održavanje te otkup muzejske građe.

Sredstva za posebne programe osigurava Osnivač, a ovisno o svome interesu i tijela državne uprave u čijem je djelokrugu program koji se ostvaruje, kao i jedinice lokalne i regionalne samouprave na području kojih se program ostvaruje te druge pravne i fizičke osobe.

Muzej zastupa ravnatelj Adam Pintarić, dipl.ing.arh.

**BILJEŠKE UZ PR-RAS**

**PRIHODI I PRIMICI**

Ukupni prihodi i primici u razdoblju 01.01.-31.12.2021. godine iznose 5.939.551 kn ( AOP 632) , sastoje se od:

* PRIHOD OD UPRAVNIH I ADMINISTARTIVNIH PRISTOJBI, PRISTOJBI PO POSEBNIM POPISIMA I NAKNADAMA
* Prihod po posebnim propisima (AOP 107) u iznosu od 1.951.499kn ( prihod od ulaznica za muzej )..

Prihodi u odnosu na prošlu godinu veći su za 43 %.

Povećanje prihoda bilježi se zbog većeg broja posjetitelja, tokom proljeća posjetilo nas je nekoliko školskih grupa, te tokom jeseni posjetilo nas je nekoliko grupa umirovljenika te stranaca. Razlog povećanja u odnosu na prošlu godinu je i taj da tokom 2021. godine muzej nije bio zatvoren za posjetitelje kao prošle godine.

* VLASTITI PRIHODI I PRIMICI
* Prihod od prodaje proizvoda i roba (AOP 121) iznosi 15.939 kn, što je smanjenje od 15.5 % u odnosu na prošlu godinu zbog smanjene prodaje suvenira te trupaca iz naše park šume.
* Prihodi od pruženih usluga ( AOP 122) iznose 465.605 kn što je povećanje od 34,6 % u odnosu na prošlu godinu. Prihodi su povećani u odnosu na prošlu godinu zbog povećanog interesa za najam prostora ( kapelica za vjenčanja, fotografiranja u dvorcu i parku, snimanje glazbenih spotova…)
* Tekuće donacije (AOP 125) u iznosu od 200,00 kn za knjige koje smo primili na poklon.
* PRIHOD IZ NADLEŽNOG PRORAČUNA
* Za financiranje rashoda poslovanja u iznosu od 2.293.572 kn a sastoje se od :
* prihodi za materijalne rashode u iznosi od 674.976 kn
* Prihodi za prijevoz zaposlenika u iznosu od 72.943 kn
* Prihodi za plaće zaposlenika u iznosu od 1.276.741 kn
* Prihod za doprinose u iznosu od 211.767 kn
* Prihodi za jubilarne nagrade zaposlenika u iznosu od 3.343 kn
* Prihod za božićnicu i regres u iznosu od 36.000 kn
* Prigodi za dječje darove u iznosu od 3.600,00 kn
* Prihod za otpremnine u iznosu od 14.202 kn.
* Za financiranje rashoda za nabavu nefinancijske imovine ( AOP 131) u iznosu od 1.000.000 kn

Prihodi iz nadležnog proračuna povećani su 276,6 odnosu na prošlu godinu, razlog povećanja je veća isplata sredstava za programsku djelatnost.

POMOĆI OD IZVANPRORAČUNSKIH KORISNIKA (AOP 057)

* HZZ na temelju sklopljenog ugovora za sufinanciranje zapošljavanja za stjecanje prvog radnog iskustva /pripravništva isplatio nam je 212.599 kn , što je povećanje za 221,9 % zbog zapošljavanja dvoje pripravnika( kustos i restaurator).

PRIHODI OD FINANCIJSKE IMOVINE

* Kamate na oročena sredstva (AOP 080) u iznosu od 127 kn, odnosi se na kamate na sredstva koja se nalaze na žiro-računu sa datumom 01.01.2021.
* Prihodi od pozitivnih tečajnih razlika, (AOP 082) u iznosu od 10,00 kn odnosi se na razliku između promjena valute.

**RASHODI I IZDACI**

Ukupni rashodi poslovanja i rashodi od nefinancijske imovine iznose 4.787.466 kn (AOP 633) a sastoje se od:

* RASHODI POSLOVANJA
* Plaće za zaposlene (AOP 148) u iznosu od 1.369.953 kn. Plaće su smanjenje za 5,3% zbog prekida ugovora o radu djelatnici na poslovima recepcionera vodiča sa datumom 31.03.2021. U muzeju trenutno prima plaću 12 zaposlenika, svi zaposlenici primaju plaću iz državnog proračuna.
* Ostali rashodi za zaposlene (AOP 153) iznose 183.423 što je povećanje od 9 % u odnosu na prošlu godinu zbog veće isplate dodatka za uspješnost u radu (prošle godine nisu bili uključeni svi mjeseci) na temelju članka 10, 11 i 12 Pravilnika o uvjetima, kriterijima i načinu korištenja vlastitih prihoda ostvarenih od osnovne i ostale djelatnosti Dvora Trakošćan.
* Doprinosi na plaće (AOP 156) iznose 227.147 kn što je smanjenje od 4,8% u odnosu na prošlu godinu, razlog smanjenja je ne produživanja ugovora jedne djelatnice koja je bila zaposlena na poslovima recepcionera vodiča.
* Naknade troškova zaposlenima (AOP 159) iznosi 79.734 kn što je smanjenje od 17,7% u odnosu na prošlu godinu. Razlog smanjenja je smanjen odlazak za službena putovanja, dakle smanjena isplata dnevnica, te je smanjen odlazak djelatnika na stručno usavršavanje, zbog aktualne pandemije.
* Rashodi za materijal i energiju (AOP 164) iznose 385.189kn što je povećanje od 17,3% u odnosu na prošlu godinu.
* Uočava se povećanje kod uredskog materijala te materijala za čišćenje, razlog povećanja je veća nabavka sredstva za čišćenje te higijenskih artiklima zbog poćaćanja broja posjetitelja koji dolaze u naš dvorac i naš park. Povećanje se također primjećuje kod troškova energije razlog toga je povećanja cijene plina koja je drastično porasla ove godine. Povećanje se primjećuje također i kod nabavke sitnog inventara, jer tokom godine nabavljeni su: el. trezor, ups napajanje, hladnjak i ploča za kuhanje za kuhinju u upravnoj zgradi. Također povećanje se primjećuje kod auto guma jer su tokom godine nabavljene nove zimske gume za naše dostavno vozilo peugeot parter te su kupljene nove pogonske gume za naš traktor. Blagi pad primjećuje se kod materijala i dijelova za tekuće i investicijsko održavanje, tijekom godine nabavljeno je manje dijelova za održavanje opreme.
* Rashodi za usluge (AOP ) iznose 693.624 kn što je blago smanjenje od 2,5% u odnosu na prošlu godinu. Značajnije povećanje zabilježeno je kod usluga tekućeg i investicijskog održavanja zbog kompletnih soboslikarskih radova u upravnoj zgradi te u prostorijama radione, ispitivanja opreme, razni servisi, popravak staklenih vrata na zgradi recepcije... Značajno smanjenje uočeno je kod usluga promidžbe i informiranja jer tokom godine smanjenje su usluge tiskanje, usluge oglašavanja.

Smanjenje se također uočava kod komunalnih usluga, jer tokom godine nisu izvršene usluge deratizacije i dezinsekcije kao prošle godine.

Povećanje se uočava kos zdravstvenih usluga zbog usluga testiranja zaposlenika zbog uvođenja covid potvrda. Drastično smanjenje se primjećuje kod intelektualnih i osobnih usluga jer prošle godine bilježeni su troškovi kod geodetskih -katastarskih usluga.

Blago povećanje se uočava i kod ostalih usluga zbog nove usluge održavanja Konto programa kojeg smo nabavili početkom godine.

* Naknade troškova osobama izvan radnog odnosa (AOP 182) u iznosu od 101.032 kn– što je povećanje od 43,9 % zbog toga jer tijekom 2020. program pripravništvo je završilo u rujnu, a tijekom 2021. program pripravništvo je trajalo cijelu godinu., a odnosi se na trošak isplate plaće i trošak isplate prijevoza.
* Ostali nespomenuti rashodi poslovanja (AOP 183) iznose 44.520 kn što je povećanje od 27,5 % u odnosu na prošlu godinu .

Povećanje se uočava kod naknade za rad predstavničkih i izvršnih tijela zbog većeg broja sjednica Upravnog vijeća tijekom godine. Smanjenje se biljezi kod reprezentacije, jer se tijekom godine manje ugošćivalo poslovne partnere. Tijekom godine plaćeni su troškovi sudskih postupaka, zbog isplate plaća temeljem sudske presude.

* Ostali financijski rashodi (AOP 191) iznose 40.076 kn i veći su za 69,7 % u odnosu na prošlu godinu.

Bilježi se povećanje kod bankarskih usluga zbog veće naplate naknade za promet karticama. Tijekom godine isplaćane su i zatezne kamate zbog isplate plaća temeljem sudskih sporova.

RASHODI ZA NABAVU NEFINANCIJSKE IMOVINE

* Rashodi za ostale građevinske objekte (AOP 358) iznose 1.552.792 kn što je povećanje od 19,6% u odnosu na prošlu godinu. Tijekom godine izvršeni su sljedeći radovi: Izvođenje radova na uređenju dijela staze II etapa građenja, izrađene su geodetske podloge za projektiranje –staze oko Trakošćanskog jezera, projektna dokumentacija –uspinjača, izrada projektne dokumentacije –most premo jezera Trakošćan.
* Rashodi za postrojenja i opremu (AOP 363) iznosi 101.493 kn što je smanjenje od 16,9 % u odnosu na prošlu godinu. Ove godine nabavljana je nova kuhinja u upravnoj zgradi za potrebe zaposlenika, nabavljene su nove vitrine za potrebe izložbi, nabavljena je nova protuprovalna oprema u upravnoj zgradi, kupljen je novi uređaj za sanaciju kapilarnu vlagu koji je smješten u vrtlarskoj kući. U prostoriji u kojoj borave tehnički djelatnici kupljena je nova peć na kruta goriva.
* Knjige, umjetnička djela i ostale izložbene vrijednosti (AOP 377) u iznosu od 3.241,00 kn. Tijekom godine nabavljeno su knjige u vrijednosti od 2.321 kn. otkupljene su stare razglednice u vrijednosti od 900 kn.
* Nematerijalna proizvedena imovina (AOP 385) u iznosu od 35.242 kn, odnosi se na nabavku programskog paketa računalnih programa „Konto“.

**OBRAZAC BILANCA**

IMOVINA

Nefinancijska imovina (AOP 002) iznosi 35.246.729 kn što je povećanje od 3,3 % u odnosu na prošlu godinu, a sastoji se od :

* Materijalne imovine (AOP 004) u iznosu od 6.484.860 kn a sastoje se od zemljišta i park šume Trakošćan
* Građevinski objekti i umanjeni za iznos ispravka vrijednosti (AOP 008) sa stanjem od 11.159.151, što je blago smanjenje od 2,6 % zbog ispravka vrijednosti građevinskih objekata.
* Ostali građevinski objekti (AOP 012) u iznosu od 12.046.755 kn, iznos ostaje isti kao i prošle godine.
* Uredska oprema i namještaj (AOP 015) u iznosu od 792.143 što je povećanje od 4,2% u odnosu na prošlu godinu zbog nabavke nove kuhinje za potrebe zaposlenika u upravnoj zgradi, nabavka novih vitrina za potrebe izložbe.
* Oprema za održavanje i zaštitu (AOP 017) povećanje od 1,2 % u odnosu na prošlu godinu zbog nabavke novog susutava protuprovale za upravnu zgradu.
* Uređaji, strojevi i oprema za ostale namjene (AOP 021) u iznosu od 1.226.995 što je povećanje od 3,4% u odnosu na prošlu godinu zbog nabavke novog uređaja za sanaciju kapilarne vlage, uređaj je smješten u vrtlarsku kuću.
* knjige, umjetnička djela i ostale izložbene vrijednosti (AOP 030) sa stanjem od 15.097.028 kn što je blago smanjenje u odnosu na prošlu godinu. Razlog smanjenja je ispravak muzejskih izložaka (stare fotografije) koje su zavedene dva puta prethodnih godina. Blago povećanje od 2,9% uočava se zbog nabavke novih knjiga u našu knjižnicu.
* Nematerijalna proizvedena imovina (AOP 040) u iznosu od 40.242 kn, što je povećnje od 804,8 % zbog nabavke novih programskih paketa računalnih programa „Konto“.
* Sitni inventar i auto gume(AOP 049) u iznosu do 92.921 kn što je povećanje za 20 % zbog nabavke novog el. trezoora, hladnjak, ploča za kuhanje, ups napajanje. Također nabavljene su i nove zimske gume za naše dostavno vozilo peugeot te nove pogonske gume za traktor.
* građevinski objekti u pripremi (AOP 052) u iznosu od 1.693.055 što je povećanje od 972,7 % u odnosu na prošlu godinu zbog ne dovršetka radova (investicija).
* Postrojenja i oprema u pripremi (AOP 053) u iznosu od 3.683 kn odnosi se na izradu glavnog projekta sustava vatrodojave u dvorcu.
* zalihe za obavljanje djelatnosti (AOP 059) sa stanjem od 633.580 je smanjenje od 1.3% u odnosu na prošlu godinu zbog prodaje suvenira te suvenira koji su darovani na poklon poslovnim partnerima.

Financijska imovina (AOP 063 ) sa stanjem sa 31.12.2021. u iznosu od 2.843.464 kn, povećanje od 80 % a sastiji se od:

Stanje na žiro računu sa 31.12.2021. iznosi 2.564.608,44 kn, u blagajni 5.067,46 kn ( sastoji se od: pologa gotovine po prodajnim mjestima, gotovine za pokrivanje troškova, te prijelazni račun u iznosu od 1.080 kn.

Depoziti, jamčevni polozi i potraživanja od zaposlenih te za više plaćene poreze i ostalo (AOP 073) u iznosu od 6.136 kn a sastoji se od potraživanja za više plaćene poreze.

Potraživanje za prihode poslovanja (AOP 141) iznosi 81.337 kn, smanjenje od 24,3 % u odnosu na prošlu godinu. Odnose se na potraživanje za upravne i administrativne pristojbe, pristojbe po posebnim propisima ( AOP 154) u iznosu od 17.952 navedena potraživanja odnose se na potraživanje prihoda od prodaje ulaznica za muzej, potraživanje za prihode od prodaje proizvoda i roba te pruženih usluga (AOP 155) u iznosu od 110.272 odnosi se na potraživanja za najam prostora.

Potraživanje za prihode od prodaje robe te pruženih usluga (AOP 154) u iznosu od 139.180 kn odnosi se na potraživanje prihoda za zakup poslovnog prostora.

|  |  |  |  |  |  |
| --- | --- | --- | --- | --- | --- |
| Račun | Opis | AOP | 2019. | 2020. | 2021. |
| 165 | Potraživanja za upravne i administrativne pristojbe, pristojbe po posebnim propisima i naknade | 154 | 33.511 | 15.480 | 17.952 |
| 166 | Potraživanje za prihode od prodaje robe te pruženih usluga | 155 | 102.846 | 139.180 | 110.272 |
|  | **UKUPNO:** |  | **136.357** | **154.660** | **128.223** |

* Ispravak vrijednosti potraživanja (AOP 158) u iznosu od 46.887 kn, odnosi se na potraživanje kašnjenja naplate preko godinu dana, te je ta vrijednost potraživanja ispravljena po stopi od 50%, u tom iznosu nalazi se tvrtka koja se nalazi u stečaju pa je prema tome ispravljena vrijednost potraživanja po stopi od 75%.

Ispravak potraživanja je proveden je na sljedećim dužnicima sa datumom 31.12.2021.

Laterna Sisak – 450,00 kn

Kompas, Zagreb -300,00 kn

Prolinqua travel -260,00 kn

Opg Marković -550,00 kn

Rashodi budućih rashoda i nedospjela naplata prihoda (AOP 165) iznosi 185.236 kn , a odnosi se na :

|  |  |  |
| --- | --- | --- |
| Podskupina | Opis | Iznos |
| **191** | **Unaprijed plaćeni rashodi budućih razdoblja** | |
|  | Premija osiguranja | 2.505 kn |
|  | Usluge registracije vozila | 2.172 kn |
|  | Pretplata na časopise | 5.015 kn |
|  |  |  |
|  | **UKUPNO:** | **9.824 kn** |
| **193** | **Kontinuirani rashodi budućih razdoblja** | |
|  | Obračun plaće za 12-2021. | 72.057 kn |
|  | Obveze za materijalne rashode | 103.355 kn |
|  | **UKUPNO:** | **175.412 kn** |

OBVEZE I VLASTITI IZVORI

* Obveze (AOP 170) sa stanjem 31.12.2021. iznose 454.505 kn
* Obveze za rashode poslovanja u iznosu od 441.038 kn (AOP 171) Dio obveza odnosi se na obveze za zaposlene (plaća 12/2021.), obveze za materijalne rashode (režije, usluge…)
* Ostale tekuće obveze (AOP 182) u iznosu od 113.319 odnose se na obveze za porez na dodanu vrijednost, obveze za predujmove, obveze za jamčevine.
* Obveze za nabavu nefinancijske imovine u iznosi od 13.467 kn odnose se na plaćanje računa za glavni i izvedeni projekt uređenje južnog dijela staza.

Evidencija primljenih jamstava i garancija za 2021. godinu:

|  |  |  |  |  |  |  |
| --- | --- | --- | --- | --- | --- | --- |
| **Red.br.** | **Datum** | **Instrument osiguranja** | **Iznos** | **Primatelj/davatelj** | **Namjena** | **Dokument** |
| **1.** | **08.03.2021.** | **Zadužnica** | **7.000,00 kn** | **ING-JET d.o.o. Zagreb** | **Osiguranje** | **Ugovor** |
| **2.** | **09.03.2021.** | **Zadužnica** | **10.000,00 kn** | **STUDIO NEXAR d.o.o. Ivanec** | **Osiguranje** | **Ugovor** |
| **3.** | **13.07.2021.** | **Garancija** | **106.042,81** | **TTG d.o.o. D. Višnjica** | **Osiguranje** | **Ugovor** |

Potencijalne obveze po osnovi sudskih sporova u tijeku:

|  |  |  |  |  |  |  |
| --- | --- | --- | --- | --- | --- | --- |
| **Red. br.** | **Tužitelj** | **Sažeti opis spora** | **Iznos glavnice** | **Procjena financijskog učinka** | **Procijenjeno vrijeme odljeva sredstva** | **Početak sudskog spora** |
|  | **Coning d.d. A. Šenoe 4-6, Varaždin** | **Obveze prema dobavljaču** | **34.317,34 kn** | **51.150,07 kn** | **-** | **28.02.19.** |

Napomena: Navedeni subjekt također ima dugovanje i prema Dvoru Trakošćan.

Sa datumom 31.12.2021. njegovo dugovanje je iznosilo 52.913,10 kn.

Opis prirode spora: dugovanje za ulaznice za muzej te najam prostora.

**Višak prihoda**

Podaci iskazani u bilanci nakon korekcije rezultata sukladno čl. 82. Pravilnika o proračunskom računovodstvu te je iskazan višak prihoda poslovanja (AOP 240) u iznosu od 2.456.830 i manjak prihoda o nefinancijske imovine (AOP 244 ) u iznosu od 142.768. Provedena je korekcija rezultirala viškom prihoda i primitaka koji je raspoloživ u sljedećem razdoblju u iznosu od 2.314.062 kn

|  |  |  |  |
| --- | --- | --- | --- |
| Izv.fin. | 92211 | 92222 | Razlika |
| 43 | 1.445.945 | 139.085 | 1.306.860 |
| 31 | 796.427 | 3.683 | 792.744 |
| 52 | 212.959 |  | 212.959 |
| 11 (19111) | 1.499 |  | 1.499 |
| Ukupno: | 2.456.830 | 142.768 | 2.314.062 |

**OBRAZAC P-VRIO**

* Promjene u vrijednosti i obujmu imovine (AOP 001) u iznosu od 1.945 kn u iznosu smanjenja.. Smanjenje se odnosi na otpis potraživanja za prihode poslovanja koji nije bilo moguće naplatiti zbog toga jer su subjekti brisani iz Sudskog registra. Također uočene su promjene u promjeni u vrijednosti i obujmu imovine (AOP 001) u iznosu povećanja od 200,00 kn zbog knjiga koje su darovane našoj ustanovi.

**OBRAZAC RAS FUNKCIJSKI**

* AOP 103-Rekreacija, kultura, religija

Rashodi poslovanja razreda 3 te rashodi za nabavu nefinancijske imovine razreda 4 svrstani su u rashode službe kulture pošto je djelatnost Dvora Trakošćan upravo iz tog područja te su svi rashodi namijenjeni financiranju poslova u okvirima djelatnosti muzeja.

**OBRAZAC OBVEZE**

* Stanje obveza na dan 1. Siječnja 2021. god.(AOP 001) iznose 325.696, a odnosile su se na nepodmirenu plaću za prosinac 2020. godine, obveze po obračunu za pdv za posljednje razdoblje oporezivanja te ostale režijske troškove koji su bili nepodmirene u prosincu 2020. godine.
* Povećanje obveza tokom godine (AOP 002) u iznosu od 5.302.322 odnose se na obveze za zaposlene, obveze za materijalne rashode, ostale tekuće obveze, obveze za nabavu nefinancijske imovine.
* Podmirene obveze tokom godine (AOP 020) u iznosu od 5.173.513 odnosile su se na obveze za zaposlene, obveze za materijalne rashode, ostale tekuće obveze, obveze za nabavu nefinancijske imovine.

|  |  |  |  |
| --- | --- | --- | --- |
| opis | 2019. | 2020. | 2021. |
| obveze za zaposlene | 91.111 | 80.583 | 72.057 |
| obveze za materijalne obveze i ostale tekuće rashode | 256.834 | 211.335 | 368.981 |
| obveze za nabavu nefinancijske imovine | 147.661 | 33.778 | 13.467 |
| **UKUPNO:** | **495.606** | **325.696** | **454.505** |

* Rezultat manje dospjelih obveza za zaposlene na kraju proračunske godine je zbog manjeg broja zaposlenih djelatnika u odnosu na prošlu godinu, povećanje obveze za materijalne rashode odnose se na povećanje cijene standardnih režijskih troškova ( drastično povećanje cijene plina ) te na obvezu plaćanja poreza na dodanu vrijednost, obveze za nefinancijsku imovinu odnose se na plaćanje računa za glavni i izvedeni projekt uređenje južnog dijela staza.

Stanje obveza na kraju izvještajnog razdoblja (AOP 038) iznosi 454.505 kn.

Obveze se odnose na dospjele obveze na kraju izvještajnog razdoblja u iznosu od 34.317 kn. (obveze za materijalne rashode prekoračenje prekoračene preko 360 dana).

Obveza se odnosi na dobavljača koji je u stečaju, također Dvor Trakošćan ima potraživanje prema tom subjektu.

Stanje nedospjelih obveza iznosi 420.188 kn , a odnosi se na rashode poslovanja (obveze za zaposlene, režijski troškovi, obveze za plaćanje pdv-a), rashode za nabavu nefinancijske imovine - plaćanje računa za izradu glavnog i izvedenog projekta na uređenju južnog dijela staze.

Navedene obveze ( nedospjele) biti će podmirene početkom 2022. godine.

U Trakošćanu, 27.01.2022.

Osoba za kontaktiranje: Tanja Ferčec

Telefon za kontakt: 042-796-281 Ravnatelj:

Adam Pintarić, dipl.ing.arh